A hatósági ügyek intézésének rendjével kapcsolatos adatok

**A szálláshely - szolgáltatási ügyek intézésének rendjével kapcsolatos adatok**

1. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése

A szálláshely-szolgáltatási tevékenységgel összefüggésben kereskedelmi hatóságként Balotaszállási Közös Önkormányzat Jegyzője jár el.

A bejelentést a Balotaszállási Közös Önkormányzati Hivatalban kell benyújtani.

2. Az államigazgatási, önkormányzati és egyéb hatósági ügyekben ügyfajtánként és eljárás-típusonként a hatáskörrel rendelkező, hatáskör gyakorlásának átruházása esetén a ténylegesen eljáró szerv illetékességi területe

A szálláshely-szolgáltatási tevékenység nyilvántartásba vételének területi hatálya Balotaszállás község közigazgatási területére terjed ki.

3. Az államigazgatási, önkormányzati és egyéb hatósági ügyekben az ügyintézéshez szükséges dokumentumok, okmányok felsorolása

A szálláshely-szolgáltatási tevékenység folytatásának nyilvántartásba vételére, illetve a már nyilvántartásba vett szálláshely-szolgáltatásra vonatkozó adatokban történt változásokra vonatkozó bejelentést, a szálláshely szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.29.) kormányrendelet 6. §-ában meghatározott, valamint a nem üzleti célú közösségi, szabadidős szálláshely-szolgáltatásról szóló 173/2003 (X.28.) Kormányrendelet 14/A §-ában meghatározott adatokat tartalmazó nyomtatványon kell benyújtani.

Üzleti célú szálláshely esetén a bejelentéshez csatolni kell:

1. a nem kérelmező tulajdonában lévő szálláshely használatának jogcímére vonatkozó igazoló okiratot, vagy annak másolatát a tulajdoni lap kivételével;
2. haszonélvezet esetén - ha nem a tulajdonos, vagy haszonélvező a szálláshely­szolgáltató - haszonélvező hozzájárulását igazoló okiratot;
3. közös tulajdonban álló szálláshely esetén, ha nem valamennyi tulajdonostárs a szálláshely-szolgáltató, a tulajdonostársak hozzájárulását igazoló okiratot.

Nem üzleti célú szálláshely esetén a bejelentéshez csatolni kell:

1. azt az okiratot, mely igazolja, hogy a szolgáltató a szolgáltatás nyújtására jogosult;
2. a szálláshely használatára való jogosultságot igazoló okiratot;
3. a szálláshely minősítését;

d) az alaptevékenység végzésére jogosító okiratot.

4. Az államigazgatási, önkormányzati és egyéb hatósági ügyekben az eljárási illetékek, igazgatási szolgáltatási díjak összege

A szálláshely-szolgáltatási tevékenység folytatásának nyilvántartásba vételével kapcsolatos eljárás 3.000.- ft illetékköteles, melyet illetékbélyeg formájában kell leróni. A már nyilvántartásba vett adatokban bekövetkezett változások, valamint a tevékenység megszüntetésének bejelentése illetékmentes.

5. Az államigazgatási, önkormányzati és egyéb hatósági ügyekben az alapvető eljárási szabályok, ezek magyarázata, az ügyintézést segítő útmutatók, az ügymenetre vonatkozó tájékoztatás

-A tevékenység megkezdéséről szóló bejelentést (amennyiben az megfelel a jogszabályi követelményeknek) a hatóság nyilvántartásba veszi, arról igazolást ad ki. A kereskedelmi hatóság a szálláshely szolgáltató bejelentése alapján a nyilvántartott adatokban bekövetkezett változásokat, és a tevékenység megszüntetését a szálláshelyekről szóló nyilvántartásba bejegyzi.

A tevékenység megkezdéséről, az adatokban történt változásról és a tevékenység megszüntetéséről a kereskedelmi hatóság minden esetben értesíti a jogszabályban megjelölt illetékes szakhatóságokat.

A szálláshelyre vonatkozó jogszabályi és hatósági előírások megsértése esetén a jegyző a jogszabályban foglalt jogkövetkezményeket állapít meg, szankciókat alkalmaz.

6. Az államigazgatási, önkormányzati és egyéb hatósági ügyekben az eljárást megindító irat benyújtására szolgáló postacím (postafiók szerinti cím, ha van), ügyfélfogadási vagy közönségkapcsolati cím és nyitvatartási idő

Balotaszállási Közös Önkormányzati Hivatal

Címe: 6412 Balotaszállás, Ady Endre u. 26.

Központi telefonszáma: 77/442-098

Ügyfélfogadási idő:

Hétfő - Csütörtök: 7.30 – 16 óráig Ebédidő: 12.00-12.30. óráig

Péntek: 7.30-13.30 óráig Ebédidő: 12.00-12.30. óráig

7. Az államigazgatási, önkormányzati és egyéb hatósági ügyekben az eljárást megindító irat benyújtására, elintézésére, fellebbezésére nyitva álló határidő

a szálláshely-szolgáltatással kapcsolatos eljárásban a közigazgatási hatósági eljárás és szolgáltatás általános szabályairól szóló 2004. évi CXL. törvény előírásai alapján az ügyintézési határidő a bejelentésnek az eljárásra hatáskörrel rendelkező hatósághoz történő megérkezését követő napon kezdődik. A tevékenység a bejelentést követően megkezdhető.

Az üzleti célú szálláshely-szolgáltatásnál a nyilvántartásban szereplő adatokban bekövetkezett változást haladéktalanul írásban a tevékenység megszüntetését a megszűnést követő 8 napon belül be kell jelenteni.

A nem üzleti célú szálláshely- szolgáltatásnál a nyilvántartásban szereplő adatokban bekövetkezett változást 8 napon belül be kell jelenteni.

A tevékenység megszüntetését a szolgáltatónak kell kérelmeznie.

8. Az államigazgatási, önkormányzati és egyéb hatósági ügyekben használt formanyomtatványok listája

A szálláshely szolgáltatási tevékenység folytatásának nyilvántartásba vételére, illetve a már nyilvántartásba vett szálláshely-szolgáltatásra vonatkozó adatokban történt változásokra vonatkozó bejelentést, a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009 (X.29.) Kormányrendelet 6.§-ában meghatározott, valamint a nem üzleti célú közösségi, szabadidős szálláshely szolgáltatásról szóló 173/2003.(X.28.) Kormányrendelet 14/A §-ában meghatározott adatokat tartalmazó nyomtatványon kell benyújtani.

9. Az államigazgatási, önkormányzati, és egyéb hatósági ügyekben igénybe vehető elektronikus programok elérése, időpontfoglalás

Önkormányzati Hivatali Portál

10. Az államigazgatási, önkormányzati, és egyéb hatósági ügyekben az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről

Az általános közigazgatási rendtartásról szóló 2016. évi CL. törvény

https://epapir.gov.hu/

A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény.

A kereskedelemről szóló 2005. évi CLXIV. törvény.

A szálláshely-szolgáltatási tevékenység folytatásának részletes feltételeiről és a szálláshely üzemeltetési engedély kiadásának rendjéről szóló 239/2009. (X.29.) Kormányrendelet.

A nem üzleti célú közösségi, szabadidős szálláshely-szolgáltatásról szóló 173/2003. (X.28.) Kormányrendelet.

Az ügyfelet megillető jogokról és az ügyfelet terhelő kötelezettségekről történő tájékoztatás alkalmával az általános közigazgatási rendtartásról szóló 2016. évi CL. törvény előírásait kell alkalmazni.